Uznesenie Krajského súdu Košice sp. zn. 3Sa/8/2016 z 25. 10. 2016
Uznesenie Krajského súdu Košice z 25. októbra 2016, sp. zn. 3Sa/8/2016, ECLI:SK:KSKE:2016:7016200845.1
Súd: Krajský súd Košice
Spisová značka: 3Sa/8/2016
ECLI: ECLI:SK:KSKE:2016:7016200845.1
Dátum vydania: 25. 10. 2016
Forma: Uznesenie
Text rozhodnutia
Súd: Krajský súd Košice Spisová značka: 3Sa/8/2016 Identifikačné číslo súdneho spisu: 7016200845 Dátum vydania rozhodnutia: 26. 10. 2016 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2016:7016200845.1 Uznesenie Krajský súd v Košiciach v právnej veci žalobcu: G. D., bytom W. XXX, XXX XX K., proti žalovanému: Sociálna poisťovňa, ústredie, so sídlom Ul. 29 augusta 8-10, 813 63 Bratislava, o invalidný dôchodok, takto r o z h o d o l : P o s t u p u j e vec Krajskému súdu v Banskej Bystrici. o d ô v o d n e n i e : Žalobou zo dňa 25.05.2016 sa žalobca domáha preskúmania rozhodnutia žalovaného č. XXX XXX XXXX X. Podľa ust. § 9 ods. 1 SSP Konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 13 SSP ods. 3 V konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. Žalobca má trvalý pobyt v obvode Krajského súdu v Banskej Bystrici, t. j. na adrese W. XXX, XXX XX K., teda mieste príslušným súdom v predmetnom konaní je Krajský súd v Banskej Bystrici. Z vyššie uvedených dôvodov, nakoľko súd zistil, že tunajší súd nie je miestne príslušný na konanie, bude vec po právoplatnosti tohto uznesenia, postúpená miestne príslušnému Krajskému súdu v Banskej Bystrici. Poučenie: Proti tomuto uzneseniu kasačná sťažnosť n i e j e prípustná (§ 439 ods. 2 písm. d/ SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7016200845.1 (dáta aktuálne k 13. 11. 2026). Záväzné je znenie zverejnené súdom.




